
	POLGÁRMESTERE

Az előterjesztést megtárgyalta:

· Gazdasági és Jogi Bizottság
· Kulturális, Oktatási és Civil Bizottság

A határozati javaslatot törvényességi szempontból megvizsgáltam:



	/: Dr. Károlyi Ákos :/
	jegyző


ELŐTERJESZTÉS

Szombathely Megyei Jogú Város Közgyűlésének
2026. július 16-i rendkívüli ülésére

Javaslat 
a Savaria Szimfonikus Zenekar igazgatójának munkaviszonyával kapcsolatos munkáltatói intézkedések meghozatalára
[bookmark: _Hlk101343548]Tájékoztatom a Tisztelt Közgyűlést, hogy Popa Gergelyt, a Savaria Szimfonikus Zenekar igazgatóját Magyarország miniszterelnöke a 63/2026. (VI. 26.) ME határozatával 2026. június 28. napjától zeneművészetért felelős helyettes államtitkárrá nevezte ki a Társadalmi Kapcsolatokért és Kultúráért Felelős Minisztériumban.  
Popa Gergely a Savaria Szimfonikus Zenekar igazgatói munkakörét Szombathely Megyei Jogú Város Közgyűlésének 33/2025. (II.27.) Kgy. számú határozata alapján 2025. június 1. napjától 2030. május 31. napjáig terjedő határozott időtartamra tölti be.
A helyettes államtitkári tisztség állami vezetői jogállást keletkeztet, amelyre a kormányzati igazgatásról szóló 2018. évi CXXV. törvény rendelkezései irányadók. A törvény a szakmai felsővezetők tekintetében összeférhetetlenségi szabályokat állapít meg, amelyek szerint a szakmai felsővezető további munkavégzésre irányuló jogviszonyt nem létesíthet.
Tekintettel arra, hogy az igazgatói munkaviszony határozott időre, 2030. május 31. napjáig jött létre, annak megszüntetésére az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 41. § (5) bekezdése alapján és az igazgató munkaszerződésében foglaltak alapján közös megegyezéssel kerülhet sor. Figyelemmel arra, hogy a kormányzati igazgatásról szóló 2018. évi CXXV. törvény alapján a helyettes államtitkári kinevezéssel összefüggő összeférhetetlenségi helyzetet jogszabályban meghatározott határidőn belül rendezni kell, indokolt a munkaviszony közös megegyezéssel történő megszüntetése. 
A Közgyűlés, mint a munkáltatói jogkör gyakorlója egyidejűleg köteles biztosítani a Savaria Szimfonikus Zenekar jogszerű és folyamatos működését, ezért szükséges gondoskodni a vezetői feladatok átmeneti ellátásáról az új igazgató kinevezéséig. Az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI. 15.) Korm. rendelet 2. § (5) bekezdése lehetővé teszi, hogy az új igazgató kinevezéséig a vezetői feladatokat az igazgató helyettese lássa el, ezáltal az intézmény folyamatos működése biztosítható.
Az igazgatói pályázat kiírására a munkaviszony megszűnésétől számított 60 napon belül fog sor kerülni a 155/2017. (VI. 15.) Korm.rend. 2. § (4) bekezdése alapján.
Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjen.

Szombathely, 2026. július 7.



	/: Dr. Nemény András :/


HATÁROZATI JAVASLAT
……/2026. (VII. 16.) Kgy. számú határozat

1. A Közgyűlés egyetért Popa Gergely, a Savaria Szimfonikus Zenekar igazgatója munkaviszonyának 2026. július 26. napjával közös megegyezéssel történő megszüntetésével.
2. A Közgyűlés a 155/2017. (VI. 15.) Korm. rendelet 2. § (5) bekezdése, valamint a Savaria Szimfonikus Zenekar 116/2025. (IX. 23.) KOCB határozattal jóváhagyott Szervezeti és Működési Szabályzata alapján Lakner-Bognár Nórát, mint az intézmény igazgatóhelyettesét az új igazgató kinevezéséig a vezetői feladatok ellátásával megbízza.
3. A Közgyűlés felhatalmazza a polgármestert Popa Gergely munkaviszonyának közös megegyezéssel történő megszüntetéséről szóló megállapodás, valamint Lakner-Bognár Nóra megbízásával kapcsolatos dokumentum aláírására.
4. A Közgyűlés felkéri a Szombathelyi Egészségügyi és Kulturális Intézmények Gazdasági Ellátó Szervezetének vezetőjét, hogy gondoskodjon a munkaviszony közös megegyezéssel történő megszüntetésével összefüggő munkáltatói dokumentumok elkészítéséről és a szükséges intézkedések végrehajtásáról.
5. A Közgyűlés felkéri a polgármestert, hogy a szeptemberi Közgyűlésre terjessze elő az igazgatói pályázat kiírását.

Felelős:   	Dr. Nemény András polgármester
		Horváth Soma alpolgármester
Dr. Károlyi Ákos jegyző
		(A végrehajtás előkészítéséért:
		Vinczéné Dr. Menyhárt Mária, az Egészségügyi és Közszolgálati Osztály vezetője 
	Kovács Andrea, a Szombathelyi Egészségügyi és Kulturális Intézmények Gazdasági Ellátó   Szervezetének vezetője)

Határidő:    	azonnal (1. és 2. pont vonatkozásában)  
		2026. július 26. (3. és 4. pont vonatkozásában)
	 2026. szeptember 24. (5. pont vonatkozásában)

